टारगेट से पीछे, एक माह में ही करना होगा 25 मिलियन टन कोल उत्पादन
चालू वर्ष में फरवरी तक कोयला उत्पादन का जो लक्ष्य दिया गया था उससे एसईसीएल 7 फीसदी पीछे है। जिले की खदानों में कोयला उत्पादन पहले से तेज हो गया है। लेकिन सालाना लक्ष्य को पूरा करने एसईसीएल के सामने एक माह में 25 मिलियन टन और कोयला उत्पादन करने की चुनौती है।
एसईसीएल के लिए वर्ष 2016-2017 में कोयला उत्पादन लक्ष्य 150 मिलियन टन तय किया गया था। मानसून के दौरान एसईसीएल कोयला उत्पादन में एकदम पीछे रहा गया था। जिसे कवर करने कवायद की गई। लेकिन वर्तमान में भी एसईसीएल लक्ष्य से पीछे है। अप्रैल से फरवरी तक के लिए निर्धारित 133.96 मिलियन टन के मुकाबले 125.19 मिलियन टन कोयला उत्पादन किया है। इस तरह एसईसीएल कोयला उत्पादन में 7 फीसदी पीछे चल रही है। 1 मार्च को सीआईएल की ओर से जारी आंकड़ों पर गौर करें तो अब एसईसीएल के सालाना टारगेट 150 मिलियन टन के लक्ष्य को पूरा करने के लिए अब एक माह बचा है। इस दौरान प्रबंधन को करीब 25 मिलियन टन कोयला और कोयला उत्पादन करना है। एसईसीएल के लिए यह एक चुनौती की तरह है। िजले में एसईसीएल की चार परियोजना है। गेवरा एशिया की सबसे बड़ी कोयला खदान है। कोरबा एरिया की क्षमता 5 मिलियन टन से अधिक है। कुसमुंडा की क्षमता भी बढ़कर पहले ही 26 एमटी हो गई है। दीपका से 31 व गेवरा से 41 एमटी कोयला उत्पादन होना है। जिले की कोयला खदानों से 100 मिलियन टन से ज्यादा कोयला उत्पादन होता है। जिले की कोयला खदानों के भरोसे एसईसीएल का लक्ष्य पूरा होता है।
सराईपाली से शुरू नहीं हो सका उत्पादन
कोयला उत्पादन बढ़ाने के लिए एसईसीएल कोरबा एरिया के सराईपाली खदान पर काम शुरू किया गया है। इस परियोजना से कोयला उत्पादन अभी शुरू नहीं हो सका है। प्रबंधन को उम्मीद थी कि सराईपाली माइंस से इस वर्ष कोयला उत्पादन शुरू हो जाएगा, कई कारणों से ऐसा नही हो सका है।
वेतन समझौता में देरी भी वजह
सीआईएल स्तर पर कोयला कंपनियों के लिए फरवरी तक के लिए 535.38 मििलयन टन कोयला उत्पादन करना था। लेकिन अब तक केवल 488.06 मिलियन टन तक कोयला उत्पादन हुआ है। ज्यादातर अनुषांगिक कंपनिया टारगेट से पीछे हैं। कोयला कर्मी अधिकारियों के वेतन समझौते में हो रही देरी को भी लक्ष्य से िपछड़े की एक वजह के रूप में माना जा रहा है। यूनियन प्रतिनिधियों का कहना है कि समय पर वेतन समझौता होने से कर्मियों में उत्साह रहता है। इससे कोयला उत्पादन भी बढ़ता है।
कंपनियों में कोयला उत्पादन िस्थति
कंपनी उत्पादन (मिलियन टन)
ईसीएल 35.90
बीसीसीएल 32.82
सीसीएल 55.39
एनसीएल 75.23
डब्लूसीएल 37.43
एसईसीएल 125.19
एमसीएल 125.64
एसीएल 0.44
(आंकड़े चालू वित्त वर्ष में अप्रैल से फरवरी माह तक के )
एसईसीएल की गेवरा खदान।
hin_Deva hin_Deva hin_Deva awa_Deva hin_Deva hin_Deva hin_Deva mag_Deva mag_Deva kas_Deva npi_Deva mai_Deva hne_Deva bho_Deva kas_Deva awa_Deva hne_Deva hin_Deva kas_Deva